**E L Ő T E R J E S Z T É S**

**Szombathely Megyei Jogú Város Közgyűlésének**

**2021. október 28-i ülésére**

**Javaslat Szombathely Megyei Jogú Város Drogstratégiája 2021-2025 dokumentum**

 **elfogadására**

A Magyar Köztársaság Országgyűlése a 96/2000. (XII. 11.) számú OGY határozatával fogadta el a kábítószer-probléma visszaszorítása érdekében elkészített nemzeti stratégiai programot. Szombathely Megyei Jogú Város 2005. évtől rendelkezik helyi drogstratégiával a „Nemzeti stratégia a kábítószer-probléma visszaszorítására” című alapdokumentum céljaival összhangban.

A hatályos városi drogstratégia 2020. évben lejárt, ezért szükségessé vált a dokumentum megújítása.

A Vas Megyei Önkormányzat megbízásából a Vasi Ifjúságért Egyesület, mint szakmai megvalósító szervezet Szombathely Megyei Jogú Város Kábítószerügyi Egyeztető Fórumának (KEF) szakmai koordinálása mellett a tagszervezetek részvételével elkészítette a 2021-2025 közötti időszakra szóló drogstratégiát.

A városi drogstratégia átfogó célja, hogy helyzetelemzés keretében feltárja az egészségre káros szerek fogyasztására vonatkozó jellemzőket, a szerfogyasztás által veszélyeztetett társadalmi csoportok problémáit, bemutassa a prevenció és a korrekció területén működő szakmai szervezeteket, valamint megoldási lehetőségeket vázoljon fel a jövőre vonatkozóan a Nemzeti Drogstratégia törekvéseivel összhangban.

Az Egészségügyi Szakmai Bizottság a 17/2021. (IX.29.) EüSzB. sz. határozatával, a Bűnmegelőzési, Közbiztonsági és Közrendvédelmi Bizottság a 14/2021. (IX.27.) BKKB. sz. határozatával a dokumentumot támogatta és a Közgyűlésnek elfogadásra javasolta.

Kérem a Tisztelt Közgyűlést, hogy az előterjesztést megtárgyalni, és az előterjesztés mellékletét képező Szombathely Megyei Jogú Város Drogstratégiája 2021-2025 dokumentum elfogadásáról szóló határozati javaslatot elfogadni szíveskedjék.

**Szombathely, 2021. október „ „.**

  **/: Dr. Nemény András :/**

**HATÁROZATI JAVASLAT**

**…../2021. (X. 28.) Kgy. számú határozat**

Szombathely Megyei Jogú Város Közgyűlése a Szombathely Megyei Jogú Város Drogstratégiája 2021-2025 dokumentum elfogadásáról szóló javaslatot megtárgyalta, és az előterjesztés mellékletét képező dokumentumot elfogadja.

**Felelősök:** Dr. Nemény András polgármester

 Dr. László Győző alpolgármester

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal